Anna Torv

Anna Torv (s. 7. kesäkuuta 1979 Melbourne, Victoria) on australialainen näyttelijä. Hän on näytellyt agentti Olivia Dunhamin roolissa yhdysvaltalaisen Fox-televisiokanavan draamasarjassa Fringe – rajamailla. Hän on näytellyt myös Narikon roolin PlayStation 3 -pelissä Heavenly Sword.

 Nuoruus 

Anna Torv syntyi Melbournessa Susan ja Hans Torville. Hän varttui Gold Coastilla Queenslandissa Australiassa. Hänen tätinsä isän puolelta Anna Murdoch Mann oli 31 vuotta naimisissa miljardööri ja lehtimoguli Rupert Murdochin kanssa. Annan isoisä oli virolainen merimies, joka muutti Skotlantiin toisen maailmansodan edellä.

Torv kävi Benowa State High -koulua Gold Coastilla. Hän valmistui Australian National Institute of Dramatic Artista vuonna 2001.

 Ura 

Torv näytteli BBC:n draamasarjassa Mistresses. Hän esiintyi päähenkilö Narikon äänenä videopelissä Heavenly Sword, jossa hänen kasvojaan käytettiin myös hahmon mallina. Vuodesta 2008 alkaen Torv näytteli pääroolia FBI-agentti Olivia Dunhamina J. J. Abramsin luomassa scifisarjassa Fringe – rajamailla.

 Yksityiselämä 

Torv meni joulukuussa 2008 naimisiin Fringessä näytelleen Mark Valleyn kanssa. People-lehden huhtikuun 2010 uutisessa heidän kerrottiin eronneen joitakin kuukausia aikaisemmin.

 Filmografia 

 Elokuvat Vuosi Nimi Rooli 2003  Travelling Light  Debra Fowler 2006  The Book of Revelation  Gertrude 2007  Frankenstein  ITU:n sairaanhoitaja 2015  The Daughter  Anna 2017  Stephanie  Jane

 Televisio Vuosi Sarja Rooli 2002  White Collar Blue  naapuri Young Lions  Irena Nedov 2004  McLeodin tyttäret  Jasmine McLeod 2004–2005  The Secret Life of Us  Nikki Martel 2007  Mistresses  Alex 2008–2013  Fringe – rajamailla  Olivia Dunham 2010  The Pacific: Tyynenmeren taistelutoverit  Virginia Grey 2015  Deadline Gallipoli  Gwendoline Churchill 2016  Secret City  Harriet Dunkley 2017  Mindhunter  Wendy Carr 2021  The Newsreader  Helen Norville  Fires   Lally Robinson  2023  The Last of Us  Tess

Ääninäyttely videopeleissä

 Heavenly Sword, Nariko (2007)

 Lähteet 

 Aiheesta muualla 

Luokka:Australialaiset näyttelijät
Luokka:Vuonna 1978 syntyneet
Luokka:Elävät henkilöt